خاریجی ایشلر ناظیری مولود چاووش اوغلو سوریه‌نین حلب شهرینده یاشانان فاجعه‌نین باشا چاتدیریلماسی اوچون تورکیه‌نین جهدلری‌نین فاصله سیز داوام ائتدیگینی بیلدیردی.
چاووش اوغلو رسمی سفر اوچون پایتاخت آنکارادا اولان چک جمهوریت‌ینین خاریجی ایشلر ناظیری لوبمير زاورال ایله بیرگه مطبوعات کونفرانسی تشکیل ائتدی.
چاووش اوغلو تورک و روس مسئول لارینین 14 دسامبردا حلب اوچون بیر آرایا گله‌جک‌لری ایله علاقه‌لی سئوالا جاوابن دئدی کی، بو یئنی بیر وضعیت دئییل، تورکیه‌نین بو موضوع دا سعی‌لری و موذاکیره‌لری هر گون داوام ائدیر.
مولود چاووش اوغلو وطنداش‌لارین شهردن تخلیه‌سی اوچون آتشکس تامین ائدیلمه‌سی‌نین واجیب‌لیگینی وورغولایا‌راق، رژیم قوه ‌لری یارا‌لی‌لار موا‌لیجه اولا بیلمه‌سین دئیه خسته‌خانا‌لاری بئله ووردوغونو، بون‌لارین اینسانلیق دیشی  یاناشما‌لار اولدوغونو قئید ائتدی.
هر کس سوسسا دا تورکیه‌نین سسینی اوجالداجاغینی ایفاده ائدن چاووش اوغلو دئدی کی، چونکی ظلم ائدن قدر ظلمه سس‌سیز قالان دا گوناهکاردیر.
دیگر طرف‌دن روس مسئوللاری ایله کئچیریله‌جک توپلانتیا خاریجی ایشلر ناظیرلیگی مسئول لاری ایله یاناشی میللی کشفیات ایداره‌سی‌نین عضو‌لری‌نین ده قاتیلاجاغی بیلدیریلدی.
